CELEX: 62019CA0742
Language: fi
Date: 2021-07-15 00:00:00
Title: Asia C-742/19: Unionin tuomioistuimen tuomio (suuri jaosto) 15.7.2021 (ennakkoratkaisupyyntö, jonka on esittänyt Vrhovno sodišče – Slovenia) – B. K. v. Republika Slovenija (Ministrstvo za obrambo) (Ennakkoratkaisupyyntö – Työntekijöiden turvallisuuden ja terveyden suojelu – Työajan järjestäminen – Asevoimien henkilöstön jäsenet – Unionin oikeuden sovellettavuus – SEU 4 artiklan 2 kohta – Direktiivi 2003/88/EY – Soveltamisala – 1 artiklan 3 kohta – Direktiivi 89/391/ETY – 2 artiklan 2 kohta – Sotilaiden toiminta – Käsite ”työaika” – Päivystysjakso – Työntekijän palkkausta koskeva riita-asia)

30.8.2021   
            
            
               FI
            
            
               Euroopan unionin virallinen lehti
            
            
               C 349/5
            
         
      Unionin tuomioistuimen tuomio (suuri jaosto) 15.7.2021 (ennakkoratkaisupyyntö, jonka on esittänyt Vrhovno sodišče – Slovenia) – B. K. v. Republika Slovenija (Ministrstvo za obrambo)
      (Asia C-742/19) (1)
      
      (Ennakkoratkaisupyyntö - Työntekijöiden turvallisuuden ja terveyden suojelu - Työajan järjestäminen - Asevoimien henkilöstön jäsenet - Unionin oikeuden sovellettavuus - SEU 4 artiklan 2 kohta - Direktiivi 2003/88/EY - Soveltamisala - 1 artiklan 3 kohta - Direktiivi 89/391/ETY - 2 artiklan 2 kohta - Sotilaiden toiminta - Käsite ”työaika” - Päivystysjakso - Työntekijän palkkausta koskeva riita-asia)
      (2021/C 349/05)
      Oikeudenkäyntikieli: sloveeni
      
         Ennakkoratkaisua pyytänyt tuomioistuin
      
      Vrhovno sodišče
      
         Pääasian asianosaiset
      
      
         Kantaja: B. K.
      
         Vastaaja: Republika Slovenija (Ministrstvo za obrambo)
      
         Tuomiolauselma
      
      
                  1)
               
               
                  Tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY 1 artiklan 3 kohtaa, luettuna SEU 4 artiklan 2 kohdan valossa, on tulkittava siten, että sotilaan suorittama päivystystoiminta ei kuulu kyseisen direktiivin soveltamisalaan silloin
                  
                              —
                           
                           
                              kun tätä toimintaa suoritetaan sotilaan peruskoulutuksen, operatiivisten harjoitusten tai varsinaisen sotilasoperaation yhteydessä tai
                           
                        
                              —
                           
                           
                              kun kyseinen toiminta on niin erikoislaatuista, ettei siihen voida soveltaa henkilöstön vuorottelujärjestelmää, jolla voitaisiin varmistaa kyseisen direktiivin vaatimusten noudattaminen, tai
                           
                        
                              —
                           
                           
                              kun kaikki asian kannalta merkitykselliset seikat huomioon ottaen on ilmeistä, että kyseistä toimintaa harjoitetaan sellaisten poikkeuksellisten tapahtumien yhteydessä, joiden vakavuus ja laajuus edellyttävät sitä, että toteutetaan väestön elämän ja terveyden ja yhteiskunnan turvallisuuden turvaamisen kannalta välttämättömiä toimenpiteitä, joiden asianmukainen toteuttaminen vaarantuisi, jos kaikkia mainitussa direktiivissä säädettyjä sääntöjä olisi noudatettava, tai
                           
                        
                              —
                           
                           
                              kun kyseistä direktiiviä, koska siinä velvoitetaan asianomaiset viranomaiset ottamaan käyttöön vuorottelujärjestelmä tai työajan käytön suunnittelujärjestelmä, voitaisiin soveltaa tällaiseen toimintaan vain varsinaisten sotilasoperaatioiden moitteettoman suorittamisen kustannuksella.
                           
                        
            
                  2)
               
               
                  Direktiivin 2003/88 2 artiklaa on tulkittava siten, että se ei ole esteenä sille, että päivystysjaksolta, jonka aikana sotilas on velvollinen pysyttelemään kasarmilla, johon hänet on sijoitettu, mutta jonka aikana hän ei tee siellä tosiasiallista työtä, maksetaan palkkaa eri tavalla kuin päivystysjaksolta, jonka aikana hän tosiasiallisesti suorittaa työtehtäviä.
               
            
         (1)  EUVL C 19, 20.1.2020.